Finland

Finland es un land in li nord de Europa. Li cité capital de Finland es Helsinki. Li land es famos por su mult lagos e por li sauna.

Finland have 5.429.894 (2013) habitantes e un area de 338.432 quadrat-kilometres.

Li oficial lingues del land es finn e sved. 5,5 percentes del population del land parla sved quam lingue matrin.

Desde 1995 Finland es un membre de Europan Union. Finland have li Euro quam valuta. Desde li 4-im de april 2023 Finland es anc membre del NATO.
 Presidente: Alexander Stubb (3/2024-)
 Prim-Ministre: Petteri Orpo  (6/2023-)
Historie
 1323-1809 Finland esset un parte de Svedia.
 1809-1917 Finland esset un parte del Russia.
 1917 Pos li fine del Russian Imperia Finland declarat li 6-im de decembre su índependentie.
 1939-1940 Li Soviet-Union ataccat Finland, ma it defendet su índependentie benque it perdit territorias in li ost del land al Soviet-Union.
 1948 Finland fat un acorde pri amicitá e cooperation con li Soviet-Union e obligat se restar neutral e ne devenir un membre in un militari alliantie.
 1995 Finland devenit un membre del Europan Union.
 2023 Finland devenit quam reaction al atacca de Russia contra Ukraina li 4-im de april 2023 membre del NATO.

Sport
Li max populari sports in Finland es hockey sur glacie e ski nordic.

Categorie:Finland